गुड़गांव. स्कूलों में नवीं व 11वीं क्लास के एडमिशन को लेकर भी हरियाणा स्कूल शिक्षा बोर्ड भिवानी ने शेड्यूल जारी किया है। 10वीं व 12वीं में सीधे एडमिशन न लेकर बोर्ड द्वारा एक क्लास पहले से ही एडमिशन लिया जाता है, ताकि रिजल्ट खराब न हो। 24 मार्च से एमिशन शुरू करने का निर्णय लिया गया है। 9वीं क्लास में तो बोर्ड द्वारा स्थायी एडमिशन कराए जाएंगे, लेकिन 1 अप्रैल से शुरू होने वाले 11वीं क्लास के एडमिशन प्रोविजनल होंगे जो 10वीं का रिजल्ट घोषित होते ही स्थायी कर दिए जाएंगे। एडमिशन ब्लॉक एजुकेशन ऑफिसर की अनुमति से मिलेंगे,,,,
हरियाणा स्कूल शिक्षा बोर्ड भिवानी की ओर से 10वीं और 12वीं क्लास में सीधे एडमिशन नहीं लिए जाते हैं। इसके लिए नवीं व 11वीं क्लास में एडमिशन देकर छात्रों का बेस तैयार किया जाता है ताकि 10वीं व 12वीं क्लास का रिजल्ट खराब न हो। एडमिशन में किसी भी प्रकार की देरी न हो, इसको देखते हुए बोर्ड अधिकारियों ने अभी से ही एडमिशन शेड्यूल जारी कर दिया है। शेड्यूल के अनुसार 24 मार्च से 20 अप्रैल तक 9वीं क्लास में एडमिशन किए जाएंगे। 20 अप्रैल तक एडमिशन न ले पाने वालों को स्कूल प्रिंसिपल की अनुमति के साथ 21 अप्रैल से 30 अप्रैल के बीच एडमिशन मिल सकते हैं। इसके बाद 31 मई तक यह
11वीं के एक अप्रैल से प्रोविजनल एडमिशन होंगे...
उधर, 11वीं क्लास में 1 अप्रैल से प्रोविजनल एडमिशन शुरू कर दिए जाएंगे। इन प्रोविजनल एडमिशन को स्थायी 10वीं क्लास का रिजल्ट घोषित होने के बाद किया जाएगा। रिजल्ट घोषित होने के 10 दिन के भीतर ही एडमिशन लेना होगा। यदि अगले दस दिन में एडमिशन नहीं ले पाते हैं तो स्कूल प्रिंसिपल की अनुमति अनिवार्य होगी। इसके लिए 10 दिन का ही समय निर्धारित किया गया है। इसके बाद अगले दस दिन तक ब्लॉक एजुकेशन ऑफिसर की अनुमति से स्कूल में एडमिशन मिल पाएगा। इन तारीखों के निकलने के बाद डायरेक्टर सेकेंड्री एजुकेशन की अनुमति के बाद ही छात्रों को एडमिशन मिल पाएंगे।
परेशानी ना हो, इसलिए पहले से जारी किया है शेड्यूल
अनिल नागर, सचिव, हरियाणा स्कूल शिक्षा बोर्ड ने कहा नवीं व 11वीं एडमिशन को लेकर होने वाली दिक्कत को देखते हुए इस बार पहले से ही शेड्यूल अधिकारियों द्वारा बनाकर सभी जिलों में भेज दिया गया है। उक्त शेड्यूल के साथ-साथ स्कूल हैड के लिए गाइड लाइन भी जारी की गई हैं। दूसरे राज्यों से आकर स्कूल में एडमिशन लेने वाले छात्रों का बोर्ड हरियाणा बोर्ड के समकक्ष होना अनिवार्य है।
hin_Deva hin_Deva hin_Deva hin_Deva hin_Deva hin_Deva